ANC: Polisie moet geweld in PE keer – praag.co.za
“Enige soort geweld, insluitend plundering van winkels in besit van Somaliërs is onwettig, verkeerd en het geen plek in Suid-Afrika nie,” het die African National Congress se provinsiale sekretaris, Oscar Mabuyane in ‘n verklaring gesê.
“Die SA Polisiediens is die eerste en die laaste linie van verdediging vir ons gemeenskappe, en ons doen ‘n beroep op hulle om die wet en openbare-orde polisiëringstegnieke toe te pas om hierdie golf van geweld te stop.“
Oos-Kaapse polisie het gesê sewe mans is in hegtenis geneem die naweek vir plundering en brandstigting van Somaliërs se winkels in Port Elizabeth.
Ten minste 10 winkels in KwaZakhele en New Brighton is aangeval en ‘n voertuig gebrand.
Mabuyane het gesê die ANC in die provinsie doen ‘n beroep op inwoners in die Nelson Mandela Bay Metro om hulle te weerhou daarvan om die wet in eie hande te neem.
“Geweld sal nie help in enige situasie nie, maar sal sake net vererger vir ons mense,” het hy gesê.
Die polisie se woordvoerder in die Oos-Kaap, Miranda Mills sê die geweld het na Missionville uitgebrei waar nog agt winkels geplunder is. Nog drie mense is aangekeer.
Winkels in buitelanders se besit word geteiken. Die polisie is in New Brighton, Zwide, Missionvale, Soweto-On-Sea en Kwa Zakhele ontplooi. – Sapa
Skrywer Karin RoodtGepubliseer op 17 September 2013 17 September 2013 Kategorieë Nuus, Suider-AfrikaSleutelwoord ANC, brandstigting, geweld, Kwa Zakhele, Missionvale, Nelson Mandela Bay Metro, New Brighton, Oos-Kaap, openbare-orde polisiëringstegnieke, plundering, Port Elizabeth, SA Polisiediens, Somaliërs, Soweto-On-Sea, Zwide
Vorige Vorige artikel: Taxi met meer as ‘n ton dagga afgetrek
Volgende Volgende artikel: Twee vas vir moord op oud-skoolhoof